സീസണ് അവസാനിപ്പിച്ച് നദാല് 2021 ടെന്നീസ് സീസണ് നേരത്തെ പൂര്ത്തിയാക്കി റഫേല് നദാല്. ഇടതുകാലിനേറ്റ പരിക്കാണു സ്പാനിഷ്താരത്തെ സീസണ് നേരത്തെ നിര്ത്താന് നിര്ബന്ധിതനാക്കിയത്. ഇതോടെ സീസണിലെ അവസാന ഗ്രാന്സ്ലാം ടൂര്ണമെന്റില്നിന്നു പിന്മാറുന്ന പ്രമുഖരുടെ എണ്ണം മൂന്നായി. മുട്ടിനുള്ള ശസ്ത്രക്രിയയ്ക്കായി മുന് ലോക ഒന്നാം നന്പര്, യുഎസ് ഓപ്പണ് അഞ്ചു തവണ നേടിയിട്ടുള്ള റോജര് ഫെഡറര് പിന്മാറിയിരുന്നു. നിലവിലെ ചാന്പ്യന് ഡൊമിനിക് തീം കൈക്കുഴയ്ക്കേറ്റ പരിക്കിനെത്തുടര്ന്ന് യുഎസ് ഓപ്പണിനില്ല. ഈ മാസം 30നു യുഎസ് ഓപ്പണിനു തുടക്കമാകും. 2005ല് ഇടതുകാലിനേറ്റ പരിക്കാണു നദാലിനിപ്പോള് വില്ലനായി മാറിയത്. 2021 സീസണ് നേരത്തെ നിര്ത്തുകയാണെന്നു നദാല് ഇന്സ്റ്റഗ്രാമിലൂടെയാണ് അറിയിച്ചത്. സത്യസന്ധമായി, ഒരു വര്ഷമായി ഞാന് എന്റെ കാലിന്റെ വേദനയില് വളരെയധികം കഷ്ടപ്പെടുന്നു, എനിക്ക് കുറച്ച് സമയം എടുക്കേണ്ടതുണ്ട്നദാല് കുറിച്ചു. സീസണ് അവസാനിപ്പിക്കുന്നതിനെക്കുറിച്ച് ടീമും കുടുംബവുമായി സംസാരിച്ചു. ഇതിനുശേഷമാണു പൂര്ണമായി പരിക്ക് ഭേദമാകുന്നതുവരെ ഈ സീസണിലെ ശേഷിക്കുന്ന ടൂര്ണമെന്റുകളില്നിന്നു പിന്മാറാന് തീരുമാനിച്ചതെന്നും നദാല് കുറിച്ചു. 2021 ജൂണിലെ ഫ്രഞ്ച് ഓപ്പണ് മത്സരത്തിനിടെയാണ് നദാലിനെ പരിക്ക് വീണ്ടും പിടികൂടിയത്. ഫ്രഞ്ച് ഓപ്പണ് സെമി ഫൈനലില് നദാലിനെ നൊവാക് ജോക്കോവിച്ച് തോല്പ്പിച്ചു. 2016നുശേഷം ആദ്യമായാണു ഫ്രഞ്ച് ഓപ്പണ് കിരീടം നദാല് കൈവിട്ടത്. ഈ വര്ഷം നടന്ന വിംബിള്ഡണ്, ഒളിന്പിക്സ് മത്സരങ്ങളിലും മുപ്പത്തിയഞ്ചുകാരനായ നദാല് പങ്കെടുത്തില്ല. ഒളിന്പിക്സിനുശേഷം നടന്ന വാഷിംഗ്ടണ് ഓപ്പണില് സിറ്റി ഓപ്പണ് താരം പങ്കെടുത്തിരുന്നു. എന്നാല്, മൂന്നാം റൗണ്ടില് ലോയിഡ് ഹാരിസിനോടു തോറ്റു പുറത്തായി. കാനഡയില് നടന്ന നാഷണല് ബാങ്ക് ഓപ്പണ് കനേഡിയന് ഓപ്പണ് കിരീടം നിലനിര്ത്തുകയെന്ന ലക്ഷ്യമിട്ട നദാല് ആദ്യമത്സരത്തിനു മുന്പുതന്നെ കാലിന്റെ പരിക്കിനെത്തുടര്ന്ന് ടൂര്ണമെന്റില്നിന്നു പിന്മാറുകയാണെന്ന് അറിയിച്ചു. അതിനുശേഷം നടന്ന സിന്സിനാറ്റി മാസ്റ്റേഴ്സിലും പിന്മാറ്റം തുടര്ന്നു. 20 ഗ്രാന്സ്ലാം കിരീടങ്ങളുമായി നദാല്, റോജര് ഫെഡറര്, നൊവാക് ജോക്കോവിച്ച് എന്നിവര്ക്കൊപ്പം റിക്കാര്ഡ് പങ്കിടുകയാണ്.തിരിച്ചുവരവ് പതിവ് പരിക്ക് മോചിതനായി ശക്തമായി തിരിച്ചുവന്ന ചരിത്രമാണു നദാലിനുള്ളത്. 2016ലെ ഫ്രഞ്ച് ഓപ്പണില് കൈക്കുഴയ്ക്കേറ്റ പരിക്കിനെത്തുടര്ന്ന് മൂന്നാം റൗണ്ടില് പിന്മാറിയ താരം ആ വര്ഷം നടന്ന റിയോ ഒളിന്പിക്സില് സ്വര്ണം നേടി. 2017ല് കരിയറിലെ പത്താം ഫ്രഞ്ച് ഓപ്പണ് കിരീടം നേടി പുതിയ റിക്കാര്ഡ് സ്ഥാപിച്ചു. അതിനു പിന്നാലെ സീസണിലെ അവസാനത്തെ ഗ്രാന്സ്ലാം ടൂര്ണമെന്റായ യുഎസ് ഓപ്പണും സ്വന്തമാക്കി. നദാലിന്റെ മൂന്നാമത്തെ യുഎസ് ഓപ്പണ് നേട്ടമായിരുന്നു അത്. ചൈന ഓപ്പണും നേടിക്കൊണ്ട് താരം 2017ല് ഒന്നാം സ്ഥാനത്തെത്തി. ആറു കിരീടങ്ങളാണ് 2017ല് നദാല് നേടിയത്.പാരീസ് മാസ്റ്റേഴ്സിന്റെ രണ്ടാം റൗണ്ട് ജയത്തോടെ താരം 2017ല് ഒന്നാം സ്ഥാനത്തോടെ അവസാനിപ്പിച്ചു. 2018ന്റെ തുടക്കത്തിലും താരത്തെ പരിക്ക് പിടികൂടി. ഓസ്ട്രേലിയന് ഓപ്പണില് പരിക്കിനെത്തുടര്ന്ന് ക്വാര്ട്ടര് ഫൈനല് മത്സരത്തിനിടെ പിന്മാറി. ഇതോടെ റാങ്കിംഗില് രണ്ടാം സ്ഥാനത്തേക്കു വീണു. പരിക്കിനെത്തുടര്ന്ന് മെക്സിക്കന് ഓപ്പണ്, ഇന്ത്യന് വെല്സ് മാസ്റ്റേഴ്സ്, മയാമി ഓപ്പണ് എന്നിവയില്നിന്നും പിന്മാറി. ഏപ്രിലില് ഒന്നാം സ്ഥാനത്തേക്കു തിരിച്ചെത്തിയ താരം സ്പാനിഷ് ടീമിനെ ഡേവിസ് കപ്പ് വേള്ഡ് ഗ്രൂപ്പ് സെമി ഫൈനലിലെത്തിച്ചു. ഈ വര്ഷവും ഫ്രഞ്ച് ഓപ്പണ് നദാലിനുതന്നെയായിരുന്നു. ആകെ അഞ്ച് കിരീടങ്ങളാണ് 2018ല് നദാല് സ്വന്തമാക്കിയത്. 2019ല് രണ്ടു ഗ്രാന്സ്ലാം ഫ്രഞ്ച് ഓപ്പണ്, യുഎസ് ഓപ്പണ് ഉള്പ്പെടെ നാലു കിരീടങ്ങള് നേടി. അവസാനം നദാലിന്റെ മികവില് സ്പെയിന് ഡേവിസ് കപ്പ് നേടുകയും ചെയ്തു. 2020ല് ഫ്രഞ്ച് ഓപ്പണും മെക്സിക്കന് ഓപ്പണും നദാലിനായിരുന്നു. നദാലിന്റെ 13ാം ഫ്രഞ്ച് ഓപ്പണ് നേട്ടമായിരുന്നു. കോവിഡ് വ്യാപനത്തെത്തുടര്ന്ന് ഈ സീസണിലെ പല ടൂര്ണമെന്റുകളും ഉപേക്ഷിക്കേണ്ടിവന്നിരുന്നു.2021ല് ബാഴ്സലോണ ഓപ്പണും ഇറ്റാലിയന് ഓപ്പണും മാത്രമേ ലോക നാലാം റാങ്ക്താരത്തിനു നേടാനായുള്ളൂ. ഫ്രഞ്ച് ഓപ്പണ് സെമിയില് പരാജയപ്പെട്ടു.